Հավելված

Ստեփանավան համայնքի ավագանու

«14 » փետրվարի 2025թ. թիվ 11 որոշման

**Ստեփանավան համայնքի վարչական տարածքում ավտոմատ ինքնասպասարկող սարքերի միջոցով առևտուր իրականացնելու կամ ծառայություններ մատուցելու կարգը**

**1**. Ստեփանավան համայնքի վարչական տարածքում ավտոմատ ինքնասպասարկող սարքերի միջոցով առևտուր իրականացնելու կամ ծառայություններ մատուցելու նպատակով Ստեփանավան քաղաքի վարչական տարածքում ավտոմատ ինքնասպասարկող սարքերի, այդ թվում՝ սուրճի, ջրի, հյութերի և զովացուցիչ ըմպելիքների կամ այլ դիսպենսերների, սարքերի, սարքավորումների տեղադրման թույլտվություն ստանալու նպատակով դիմումատուն Ստեփանավան համայնքի ղեկավարին է ներկայացնում դիմում, կից ներկայացնելով`

1) անհատ ձեռնարկատիրոջ դեպքում՝ պետական հաշվառման, իսկ իրավաբանական անձի դեպքում՝ պետական ռեգիստրի գրանցման քաղվածքը.

2) տեղադրվող սարքավորումների քանակին համապատասխան տեղական վճարի վճարման անդորրագրի պատճենը:

**2**. Ստեփանավան համայնքի վարչական տարածքում ավտոմատ ինքնասպասարկող սարքերի միջոցով առևտուր իրականացնելու կամ ծառայություններ մատուցելու նպատակով Ստեփանավան համայնքի վարչական տարածքում սարքավորումների տեղադրման թույլտվությունը տալիս է Ստեփանավան համայնքի ղեկավարը:

**3**. Դիմումը ստանալուց հետո մեկ ամսվա ընթացքում դիմումատուին տրվում է համապատասխան թույլտվություն կամ դիմումը մերժվում է: Դիմումը մերժվում է եթե սույն հավելվածով սահմանված փաստաթղթերը ներկայացվել են թերի (այդ թվում՝ տեղական վճարի գումարը վճարվել է Ստեփանավան համայնքի ավագանու որոշմամբ սահմանված դրույքաչափից պակաս) և դրա մասին դիմումատուին տեղեկացնելու օրվանից հաշված 5 աշխատանքային օրվա ընթացքում վերջինիս կողմից դրանք չեն համալրվել:

**4.** Թույլտվությունը տրվում է մեկ ամիս ժամկետով, սակայն հաջորդ ամիսների համար տեղադրվող սարքավորումների քանակին համապատասխան տեղական վճարի վճարման դեպքում թույլտվությունը համարվում է երկարաձգված՝ առանց սույն հավելվածով նշված ընթացակարգը կրկին անցնելու(եթե քանակը չի փոփոխվել), իսկ սույն հավելվածով սահմանված պահանջների և պայմանների պահպանության նկատմամբ Ստեփանավանի համայնքապետարանի կողմից իրականացվում է ընթացիկ հսկողություն։

**5**. Ստեփանավանի համայնքապետարանի կողմից իրականացվող ընթացիկ հսկողության արդյունքում խախտումներ հայտնաբերելու պարագայում այդ մասին ծանուցվում է դիմումատուն, որից հետո 1 աշխատանքային օրվա ընթացքում խախտումները չվերացնելու դեպքում թույլտվությունը Ստեփանավանի համայնքի ղեկավարի որոշմամբ դադարեցվում է: